To mål af Nadia Nadim sikrede Fortuna en sejr på 2-1 i Champions League.

Fortuna-holdet fik en sejr over Glasgow City FC med 2-1, da de mødtes onsdag aften på Petershill Park i Glasgow i 1. runde af Champions League. Allerede tre minutter inde i kampen bragte Nadia Nadim Fortuna foran, og inden pausen havde hun sikret holdet en føring på 2-0. Hun kunne endda også have scoret til 3-0 men brændte på et straffespark i slutningen af første halvleg. Efter pausen reducerede hjemmeholdet, men det lykkedes Fortuna at holde 2-1 -føringen resten af kampen. Der er returkamp på onsdag i Hjørring. TV2/Nord sender kampen direkte klokken 20 onsdag.